# Die Schedelsche Weltchronik (deutsch):199

| 198 <<<Vorheriges Blatt | Die Schedelsche Weltchronik Blatt CXCIX | Nächstes Blatt>>> 200 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CXCVIII verso:

HOnorius der ander vormals Lambertus genant wardt zu den zeitten zu babst erkorn als Balduinus von den feynden mit gelt erlo$^e$ßt die statt Antiochiam zu dem ko$^e$nigreich Jherusalem bracht. Vnd wiewol diser Honorius vnd tunckler nydrer gepurt was so wardt er doch von seiner schriftlichen weyßheit. von gu$^o$ter sytten wegen solcher ere fu$^e$r wirdig angesehen. doch wirdt sein eingang nit gentzlich gelobt nach dem er den babstthumb ettlicher maß in eregiriger weiß erlangt haben sol. dann das volck begeret fast hytzigclich eins cardinals eins sachßen zu babst. So erzaiget sich Leo fregepanis ein ro$^e$mischer burger als het auch er denselbeu cardinal gern zu babst. Als aber ettlich cardinel solchs mercketen auff das sie denn nit nach seinem gefallen einen babst weleten so ließen sie den sachßen ru$^o$en vnd erkieseten einen andern cardinal Theobaldus genant zu babst. den nennten sie Celestinum. do gedacht der benant Leo nit lennger zeuerziehen vnd schlu$^o$g den obgenanten Lambertum zu eim babst fu$^e$r. das gefiel der pfafheit. darauff wardt er mit gemayner folg als ein babst gegru$^e$ßet. Der machet ettlich treffenlich mann zu cardineln. derselben fleiß geprauchet er sich darnach in großen dingen. Vnnd starb zu letst im sechsten iar seins babstthumbs.
INocentius der ander ein ro$^e$mer wardt nach angenomnem babstthumb alßpald wider Rogerium des grafen Sicilie sun. der sich einen ko$^e$nig welscher land nennet also bewegt das er mer auß zorn dann auß kreften vnd schicklichkeit zu denselben dingen geho$^e$rende in einer auffru$^e$rigen eyl ein heer sammlet. vnd da mit eylennds fu$^e$r die statt sancti Germani genant komende vnuersehenlicher weyß abgetriben vnnd doch die statt gewonnen wardt. Aber Gwilhelmus hertzog zu Calabria desselben Rogerii sun kome mit heereßkraft vnd beschahe ein streyt. darinn der babst mit den cardineln gefanngen wardt. Doch nach dem Rogerius sich der beschaidenheit geprauchet das er den babst mit den seinen ledig ließ so erlanget er (außerhalb des titels des ko$^e$nigreichs) sunst vom babst was er wolt. Als nw Innocentius widerumb gein rom kome do funde er einen aberbabst an sein statt gesetzt Petrus genant. Derselb Petrus het in abwesen Innocentii die fo$^e$rdersten kirchen zu rom irer guldiner vnd silberiner zierde berawbt. gelt darauß gemu$^e$ntzt. vnd vil lewt damit seins willens gemacht. Demnach ließ Innocentius einen cardinal Cunradus genant als seinen stathalter zu rom vnd zohe mit den cardineln vnd dem hoff zu ko$^e$nig Ludwigen gein franckreich vnd hielt ein concili. darinn verdammet er Petrum den aberbabst vnd sein anhenger. Darnach keret er mit kaiser Lothario wider in welsche land. vnd starb im .xv. iar seins babstthumbs. vnnd deßmals was ein große tewrung in welschem lannd.
CElestinus der ander dauor Gwido genant ein cardinal ward nach absterben Innocentii einhelligclich zu babst erkorn vnd het in seim babstthum kein widerwertigkeit villeicht auß vrsachen der pestilentz die deßmals regiret. Auß der er auch starb im fu$^e$nften monat seins babstthumbs.
OTto bischof zu Babenberg auß Schwabenland von edeln eltern geporn zu der lernung getan in polner lannd gesendet. desselben gezu$^e$ngs vnderweist. darnach durch hilff der hertzogin zu Poln in kaiser Heinrichs hoff auffgenomen. ist nach bischoff Ruprechten daselbst auß gunst kaiser Heinrichs zu bischoff geordnet. vnd darnach vber vier iar in das land pomern gezogen vnd hat mit seiner su$^e$ßen lere vnd wunderwercken dasselb volck von den abgo$^e$ttern zu cristenlichem glawben bekeret. Auch mancherlay clo$^e$ster an vil enden gepawt. vnd das closter hailßprunn durch hilff der grafen von abenberg mit gu$^e$ettern gemeret. Diser heillig mann starb im iar des herren tawsent hundert .xxxix. vnd ist auff dem mu$^e$nch berg bey Babenberg begraben. vnd von seiner heilligkeit vnnd wunderwerck wegen vom babst in der heilligen beichtiger zal geschriben.
BAlduinus der dritt ku$^e$nig zu Jherusalem hat im andern iar seins reichs Gazim den tu$^e$rckischen hertzogen des klainern asie vberwunden. vnd im nachfolgenden iar den ko$^e$nig der statt Damasci. der vnuersehenlich in feindlichem gemu$^e$et gein Jherusalem begeret ernidergelegt. vnd die statt Antiochiam zu demselben ko$^e$nigreich iherusalem gebracht. Darnach den ko$^e$nig Ascolanitarum in eim streyt abgetriben. Zu letst starb er vnd ließ ein einige tochter vnd keinen sun.

## CXCIX recto:

LOtharius oder lintherius hertzog zu Sachßen hertzogs Gebharts sun wardt nach absterben kaiser Heinrichs den fu$^e$nften an erben von den fu$^e$rsten zu mayntz mitsambt dem ro$^e$mischen legaten an desselben gestorben kaiser Heinrichs statt gepu$^e$rlicher weiß zu ro$^e$misnhem ko$^e$nig. wiewol wider seinen willen sich solcher ere vnwirdig achtende erkoren. Im iar des herren tawsent hundert. xxvii. In dem ersten iar fu$^e$eret er wider die Beheim die im widerspennig waren einen krieg doch nit an nyderlag der seinen. Darnach straffet er kaiser Heinrichs geschlecht. darumb warden ime Friderich vnnd Conrat desselben kaiser Heinrichs o$^e$hme widerwertig. deßhalb wardt ime zu wider vnd verdrieß von ettlichen derselb Conrat zu ko$^e$nig erklert. vnnd doch die sach dermaß befridet das Cunrat ru$^o$et dieweil Lotharius lebet. Nw zohe Lotharius nach empfangnem gewalt gein Lu$^e$ttig zu babst Innocentio. der von Petro dem aberbabst auß rom vertriben wardt. do sammlet Lotharius eyn groß heer vnnd zohe mit Innocentio in welsch land vnd fu$^e$eret denselben babst gein rom in sant iohanßen kirchen vnd bracht wunderperlicher weyß alle ding zu gu$^o$tem stand. vnnd empfieng vom babst die kaiserlichen kron vnd keret widerumb in teu$^e$tsche land. vnd stillet mit erniderlegung die beheim. Dieweil aber der babst zu Pisa ein concili hielt do richteten sich ettlich zu rom vnnd im fu$^e$rstenthumb Rogerii in abwesen des babsts wider ine auff in trost des beystands den inen Rogerius versprochen het. demnach kom der kayser Lotharius auff erfordrung des babsts mit heereßkraft gein rom vnd zohe mit dem babst wider Rogerium. der fluhe auß forchten in Siciliam vnd verlore alles das er in welschem lannd gehabt het. So setzet der babst Rainonem einen kaiserischen grafen in das land dasselb zebeschirmen. vnnd gab ime den tittel des hertzogthumbs zu apulia. Diser kaiser was ein klu$^o$ger vnd mylter fu$^e$rst. vnnd als er sein heer wider auß welschem land anhayms fu$^e$eren wolt do starb er zu Bern vnd ließ keinen leibs erben.
FVlco der andegauiensisch graff des vorgeenden Balduini tochterman wardt zu dem vierdten ko$^e$nig zu Jherusalem geordnet vnd regiret .xi. iar vnd was gar ein cristenlicher man vnd in der waffen ein starcker ernsthafter verfechter. Darumb disen ko$^e$nig. der dann drey su$^e$n het die ritterlicher vnd kriegßlewftiger sachen geu$^e$bt waren teten die hayden selten angriffe. Als aber disen ko$^e$nig angelanngt hett das die tu$^e$rcken fu$^e$rgenomen hetten vil tawsent mann gegen iherusalem wider die cristen zeschicken. do ru$^e$stet er sich gegen inen vnd schlu$^o$ge ir dreytawsent zu tod. vnd fieng ir auch souil sie gebunden gein iherusalem fu$^e$rende. Auß dem wardt Alaph der tu$^e$rckisch ko$^e$niig also geraytzt dz er mit eim großen mechtigen heer der seinen vnd auch der arabier Caldeyer vnd Babilonier Edissam die statt des lannds mesopotamie (die Balduinus der ander ko$^e$nig zu iherusalem erobert het) belegeret. gewunne. vnd mit sund vnerho$^e$rter großer grawsamkeit zerru$^e$det. dann die vnsynnigen wu$^e$ettenden tu$^e$rckischen hund verschoneten in todschlagung weder des alters noch der iugent. vnd sunderlich warden der ertzbischoff vnd alle pfafheit (do sie Cristum nit verlawgnen wolten) mit dem schwert geto$^e$dt. vnd dannoch (das alle boßheit vbertrift) die scho$^e$nsten vnd edelsten weyber vnd iunckfrawen von den wu$^e$ettrichen auff sant Johanßen altar. den die cristen (als die hayden wißten) in grosser erwirdigkeit hielten genotzogt vnnd vergeweltigt. Edissa ist die edel statt der Medeer. dahin (nach sag der schrift) Thobias seinen sun zu Gabello gesennd hatt. Vnd die von sant Thadeo dem apostel durch kraft go$^e$tlichs worts vnd der wunderwerck zu dem cristenlichen glawben bekert wardt. vnnd in der (mit sant Thomas des appostels gepayne geziert) Abagarus ein ko$^e$nig was. der dem herren Ihesu brieff zu schribe. vnnd darauff antwurt mit go$^e$ttlicher hand geschriben empfienge. Vnd die (nach dem sie. xliiii. iar von dem cristenlichen volck bewonet was) wider die sytten menschlicher aigenschaft von dem wilden volck solche vbele vnnd grawsamkeyt erlidden hat die menschlicher vernunft vntreglich sind. Nach dem aber ko$^e$nig Fulco solchen iamer mynnder denn sich gepu$^e$rt het betrachtet vnnd einen hasen iaget do fiel er vber ab vom pferd zu todt.
HVgo der Cluniacensisch abbt was ein man gu$^o$t an kunst. besser an gewissen. noch besser an messigkeit. englisch an gestalt. eingezogen an sytten. su$^e$eß an red. Als er mit dem alter beschweret wardt do befalhe er Poncio seinem nachkomen die schetze der demu$^e$etigkeit vnd vnschuld zebewaren. Also ru$^o$et er in got.
HEldinandus der Landunensisch bischoff in aller heilligkeit ein scheinperer man hat diser zeit gereichßnet. So ist Maurillus der Rothomagiensisch bischof an wunderzaichen beru$^e$mbt gewesen.
* ↑ 6323. Jahr der Welt, 1124 n. Chr.
* ↑ Honorius II., bürgerlich Lamberto Scannabecchi (um 1060–1130) war von 1124 bis zu seinem Tode Papst.
* ↑ Das Königreich Jerusalem war einer der Kreuzfahrerstaaten in Outremer (Palästina). Es bestand von 1099 bis 1291. König Balduin I. erweiterte den Staat unter anderem um das Fürstentum Antiochia.
* ↑ Coelestin II., bürgerlich Theobaldus Buccapecus, war 1024 als Papst gewählt, verzichtete aber zugunsten Honorius’ auf das Amt.
* ↑ Innozenz II. (bürgerlich Gregorio Papareschi di Guidoni; * vor 1116; † 24. September 1143 in Rom) war Papst von 1130 bis 1143.
* ↑ Petrus Pierleoni (* um 1090 in Rom; † 25. Januar 1138 ebd.), war von 1130 bis zu seinem Tode unter dem Namen Anaklet II. Gegenpapst zu Papst Innozenz II.
* ↑ 1139 n. Chr.
* ↑ 1127 n. Chr.